Document ID: 32014R1025

KOMMISSIONENS DELEGEREDE FORORDNING (EU) Nr. 1025/2014
af 25. juli 2014
om ændring af bilag I til Rådets forordning (EF) nr. 1528/2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler, som ændret ved Europa-Parlamentets og Rådets forordning (EU) nr. 38/2014 om ændring af visse forordninger vedrørende den fælles handelspolitik for så vidt angår tillæggelse af delegerede beføjelser og gennemførelsesbeføjelser med henblik på vedtagelse af visse foranstaltninger
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1528/2007 af 20. december 2007 om anvendelse af de ordninger for varer med oprindelse i bestemte lande i gruppen af stater i Afrika, Vestindien og Stillehavet (AVS), der er fastlagt i aftaler om indgåelse af økonomiske partnerskabsaftaler eller i aftaler, som fører til indgåelse af økonomiske partnerskabsaftaler (1), som ændret ved Europa-Parlamentets og Rådets forordning (EU) nr. 38/2014 af 15. januar 2014 om ændring af visse forordninger vedrørende den fælles handelspolitik for så vidt angår tillæggelse af delegerede beføjelser og gennemførelsesbeføjelser med henblik på vedtagelse af visse foranstaltninger (2), særlig artikel 2, stk. 2, og
ud fra følgende betragtninger:
(1)
Listen over begunstigede lande i forbindelse med EU's told- og kvotefri importordning er fastlagt i bilag I til forordning (EF) nr. 1528/2007 (forordningen om markedsadgang).
(2)
Botswana, Cameroun, Côte d'Ivoire, Fiji, Ghana, Kenya, Namibia og Swaziland havde ikke truffet de nødvendige foranstaltninger til at ratificere deres respektive aftaler og ophører følgelig i overensstemmelse med artikel 2, stk. 3, i forordning (EF) nr. 1528/2007, navnlig litra b), fra 1. oktober 2014 med at være omfattet af den markedsadgangsordning, der er tilladt i henhold til forordning (EF) nr. 1528/2007. Dette er en følge af Europa-Parlamentets og Rådets forordning (EU) nr. 527/2013 (3).
(3)
Côte d'Ivoire og Ghana og Den Europæiske Union og dens medlemsstater afsluttede forhandlingerne om en økonomisk partnerskabsaftale den 30. juni 2014.
(4)
Botswana, Namibia og Swaziland og Den Europæiske Union og dens medlemsstater afsluttede forhandlingerne om en økonomisk partnerskabsaftale den 15. juli 2014.
(5)
Kommissionen tillægges beføjelser til at vedtage delegerede retsakter i overensstemmelse med artikel 24a i forordning (EF) nr. 1528/2007 for at ændre bilag I til nævnte forordning, således at der kan tilføjes de regioner eller stater fra gruppen af AVS-stater, der har afsluttet forhandlinger om en aftale med Den Europæiske Union, og som opfylder kravene i artikel XXIV i GATT 1994.
(6)
Efter datoen for anvendelsen af nærværende forordning vil tilføjelsen af Botswana, Côte d'Ivoire, Ghana, Namibia og Swaziland i bilag I til forordningen om markedsadgang være underlagt betingelserne i forordningens artikel 2, stk. 3, særlig litra b) -
VEDTAGET DENNE FORORDNING:
Artikel 1
Tilføjelse af lande i bilag I
I bilag I til forordning (EF) nr. 1528/2007 indsættes følgende lande:
Republikken Botswana
Republikken Côte d'Ivoire
Republikken Ghana
Republikken Namibia
Kongeriget Swaziland.
Artikel 2
Ikrafttræden
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. oktober 2014.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. juli 2014.

Labels: 3
18
15